CELEX: 62017CN0579
Language: lt
Date: 2017-10-03 00:00:00
Title: Byla C-579/17: 2017 m. spalio 3 d. Arbeits- und Sozialgericht Wien (Austrija) pateiktas prašymas priimti prejudicinį sprendimą byloje BUAK Bauarbeiter-, Urlaubs- u. Abfertigungskasse / Gradbeništvo Korana d.o.o.

11.12.2017   
            
            
               LT
            
            
               Europos Sąjungos oficialusis leidinys
            
            
               C 424/23
            
         2017 m. spalio 3 d.Arbeits- und Sozialgericht Wien (Austrija) pateiktas prašymas priimti prejudicinį sprendimą byloje BUAK Bauarbeiter-, Urlaubs- u. Abfertigungskasse / Gradbeništvo Korana d.o.o.
   
   (Byla C-579/17)
   (2017/C 424/34)
   Proceso kalba: vokiečių
   
      Prašymą priimti prejudicinį sprendimą pateikęs teismas
   
   
      Arbeits- und Sozialgericht Wien
   
   
      Šalys pagrindinėje byloje
   
   
      Ieškovė: BUAK Bauarbeiter-, Urlaubs- u. Abfertigungskasse
   
   
      Atsakovė: Gradbeništvo Korana d.o.o.
   
   
      Prejudicinis klausimas
   
   Ar 2012 m. gruodžio 12 d. Europos Parlamento ir Tarybos reglamento (ES) Nr. 1215/2012 dėl jurisdikcijos ir teismo sprendimų civilinėse ir komercinėse bylose pripažinimo ir vykdymo (1) 1 straipsnį reikia aiškinti taip, kad procesai, kurių dalykas yra Bauarbeiter-Urlaubs- und Abfertigungskasse (Statybos sektoriaus darbuotojų atostogų ir išeitinių išmokų kasa, toliau – BUAK) teisių į priemokas pareiškimas darbdaviams, kai konkrečiam darbui atlikti arba laikinai įdarbinti į Austriją komandiruojami Austrijoje nuolatinės darbo vietos neturintys darbuotojai, arba darbdaviams, kurių įmonės buveinė ne Austrijoje, kai įdarbinami Austrijoje nuolatinę darbo vietą turintys darbuotojai, yra „civilinės ir komercinės bylos“, kuriose taikytinas minėtas reglamentas, net jeigu BUAK teisės į priemokas susijusios su privatinės teisės reglamentuojamais darbo santykiais ir skirtos privatinės teisės reglamentuojamoms, iš darbo santykių su darbdaviais kylančioms darbuotojų teisėms į atostogas ir atostogpinigius įgyvendinti, tačiau
   
               —
            
            
               tiek darbuotojų BUAK atžvilgiu turimų teisių į atostogpinigius dydis, tiek BUAK darbdavių atžvilgiu turimų teisių į priemokas dydis nustatomas ne kolektyvinėje ar kitoje sutartyje, o federalinio ministro potvarkiu,
            
         
               —
            
            
               darbdavių priemokos, mokėtinos BUAK, skiriamos ne tik darbuotojams išmokėtiniems atostogpinigiams finansuoti, bet ir BUAK administravimo išlaidoms padengti ir
            
         
               —
            
            
               BUAK dėl jos teisių į tokias priemokas įgyvendinimo ir vykdymo pagal įstatymą suteikti platesni įgaliojimai negu privačiam asmeniui, t. y.
               
                           —
                        
                        
                           darbdaviai privalo (kitaip jiems gresia piniginės baudos), įdarbindami darbuotoją ir nutraukdami darbo santykius su juo, taip pat periodiškai kas mėnesį BUAK jos sukurtais komunikacijos kanalais teikti pranešimus, leisti vykdyti kontrolės priemones ir bendradarbiauti jas vykdant, leisti susipažinti su darbo užmokesčio, komerciniais ir kitais dokumentais ir teikti jai informaciją,
                        
                     
                           —
                        
                        
                           BUAK gali darbdaviams nevykdant informacijos teikimo pareigų jų mokėtinas priemokas apskaičiuoti pagal savo surinktus duomenis ir tokiu atveju BUAK teisė į priemokas įgyvendinama jos apskaičiuoto dydžio, neatsižvelgiant į faktines darbuotojų komandiravimo ar įdarbinimo aplinkybes?
                        
                     
         
      (1)  OL L 351, 2012, p. 1.